แฟนผมกินยาคุมมาประมาณ1ปี ครั้งนี้ผมหลั่งนอกแต่แฟนไม่ได้ล้างอวัยวะหลังเสร็จกิจ มีโอกาสตั้งครรภ์มั้ยครับ
สวัสดีค่ะหากยังทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมก็จะช่วยป้องกันการตั้งครรภ์ได้มากกว่า 99% หรือมีโอกาสในการตั้งครรภ์น้อยกว่า 1% และหากได้ใช้วิธีการหลั่งนอกร่วมด้วย โอกาสในการตั้งครรภ์ก็จะน้อยลงไปอีกส่วนการล้างอวัยวะเพศหญิงหรือสวนล้างช่องคลอดหลังจากมีเพศสัมพันธ์นั้น ไม่ได้ลดโอกาสในการตั้งครรภ์ลงได้แต่อย่างใดค่ะ